open-index/open-wikipedia-markdown huggingface dataset:
Στάνλεϋ Κάσσον

Ο **Στάνλεϋ Κάσσον**  (αγγλ.:Stanley Casson, 1889-1944) ήταν Άγγλος πολυτάλαντος αξιωματικός, σημαντικός αρχαιολόγος, φιλέλληνας και ελληνιστής.

## Βιογραφία
Γεννήθηκε το 1889. Το 1912 αποφοίτησε από το Πανεπιστήμιο της Οξφόρδης (τμήμα κλασικής αρχαιολογίας) και το επόμενο έτος διορίστηκε στη Βρετανική Αρχαιολογική Σχολή Αθηνών (Αθήνα). Με το ξέσπασμα του Α’ Παγκοσμίου Πολέμου υπηρέτησε ως αξιωματικός στη Φλάνδρα και ακολούθως στο Μακεδονικό μέτωπο, στη Θεσσαλονίκη, (1916), σε Σύνταγμα πεζικού και στη συνέχεια ανέλαβε επιτελάρχης 1918. Μετά το τέλος του πολέμου μετέβη στη Κωνσταντινούπολη και από εκεί με αποστολή στο Τουρκεστάν.

Το 1919 επανήλθε στην Ελλάδα και ανέλαβε βοηθός διευθυντής της Βρετανικής Αρχαιολογικής Σχολής μέχρι το 1921. Την περίοδο αυτή εξέδωσε τον πρώτο  «κατάλογο του Μουσείου της Ακρόπολης Αθηνών».
Το 1926 δημοσίευσε στο Λονδίνο (Οξφόρδη) σπουδαία μελέτη με τίτλο «Μακεδονία, Θράκη, Ιλλυρία. Οι σχέσεις των με την Ελλάδα» που εξιστορεί τις σχέσεις από αρχαιότατους χρόνους μέχρι την εποχή του Φιλίππου γιου του Αμύντα. Τον επόμενο χρόνο (1927) δημοσιεύει επίσης σπουδαία μελέτη με τίτλο «Πραγματείαι επί της Αιγαιακής αρχαιολογίας» (Οξφόρδη). Τον ίδιο επίσης χρόνο εξελέγη και υφηγητής της κλασικής  αρχαιολογίας στο Πανεπιστήμιο της Οξφόρδης και το 1929 Κοσμήτορας, όπου και ανέλαβε επίσημα τις αρχαιολογικές ανασκαφές του ιπποδρόμου στη Κωνσταντινούπολη.

Αργότερα συνέχισε αρχαιολογικές ανασκαφές στη Μακεδονία και Θράκη όπου και εξελέγη μέλος τόσο του γερμανικού όσο και του βουλγαρικού αρχαιολογικού ινστιτούτου. 
Κατά τα έτη 1933, 1934 και 1935 εξέδωσε τα εξής έργα του «Τεχνική της πρώτης ελληνικής γλυπτικής», «Η πρόοδος της αρχαιολογίας» και «Ο πιστός τυμπανιστής». Το 1937 εξέδωσε το «Πρόοδος και καταστροφή» και το περισπούδαστο σύγγραμμά του «Αρχαία Κύπρος» δια του οποίου απέδειξε περίτρανα και απερίφραστα την ελληνικότητα της Κύπρου αντικρούοντας την μέχρι τότε θεωρία ότι η κυπριακή γραφή είναι φοινικικής προέλευσης. Τον ίδιο αυτό χρόνο ο Στάνλεϋ Κάσσον τιμήθηκε από την ελληνική πολιτεία με το παράσημο του Σταυρού του Σωτήρος.

Στις αρχές του Β΄ Παγκοσμίου Πολέμου ο Κάσσον, με το βαθμό του συνταγματάρχη, συνέχισε αδιάλειπτα  να εκδίδει και άλλα έργα. Έτσι το 1938 εξέδωσε το έργο του «Φόνος πλησίον κηδείας», και το 1939 την «Ανακάλυψη του ανθρώπου». Μετά την εμπλοκή της Ελλάδας στο πόλεμο ο Κάσσον ανέλαβε επίσημα αρχηγός της αγγλικής αποστολής στην Ελλάδα, όπου παράλληλα εξέδωσε τα έργα «Αρχαία Ελλάς», «Η Ελλάς κατά του Άξονος», «Ελλάς» και «Ελλάς και Βρεταννία»  (1944) που μεταφράσθηκε αρχικά στη Κύπρο από το «Διεθνές Πρακτορείο Τύπου» και που αποτέλεσε στη συνέχεια  τίτλο τραγουδιού της Σοφίας Βέμπο, που επανεκδόθηκε το 1957 (Λονδίνο).

Το 1944 υπηρετώντας ως αξιωματικός - σύνδεσμος σκοτώθηκε σε αεροπορικό δυστύχημα.

## Παραπομπές


Κατηγορία:Άγγλοι αρχαιολόγοι
Κατηγορία:Άγγλοι στρατιωτικοί
Κατηγορία:Βρετανοί φιλέλληνες
Κατηγορία:Ελληνιστές
Κατηγορία:Τάγμα του Σωτήρος
147 Πρωτογένεια

Η **Πρωτογένεια (Protogeneia)** είναι ένας μεγάλος και σκουρόχρωμος αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 8,27 και φαινόμενο μέγεθος που κυμαίνεται από 12,4 ως 14,5. Ανακαλύφθηκε το 1875 από τον Ούγγρο αστρονόμο Λεοπόλδο Σούλχοφ, που παρατηρούσε από τη Βιέννη, και πήρε το όνομα της μιας από τις κόρες του Δευκαλίωνα και της Πύρρας στην ελληνική μυθολογία. Υπήρξε ο μοναδικός αστεροειδής που ανεκάλυψε ο Σούλχοφ.

Μία επιπρόσθηση αστέρα από την Πρωτογένεια έχει παρατηρηθεί: στις 28 Μαΐου 2002 από το Τέξας.

## Φυσικά χαρακτηριστικά
Η μέση διάμετρος της Πρωτογένειας υπολογίσθηκε σε 132,9 χιλιόμετρα, ενώ η μάζα της εκτιμάται σε 2,5 τετράκις εκατομμύρια τόνους με μέση πυκνότητα 2,0 gr/cm³. Η μέση επιτάχυνση της βαρύτητας στον ισημερινό της Πρωτογένειας εκτιμάται σε 3,71&nbsp;cm/sec² (264 φορές ασθενέστερη από την αντίστοιχη γήινη), ενώ η ισημερινή ταχύτητα διαφυγής υπολογίζεται σε 70,3 m/sec (253 χιλιόμετρα την ώρα).

Ο φασματικός τύπος της Πρωτογένειας είναι **C** (ανθρακούχος). Το γεωμετρικό άλβεδό της είναι 0,0492. Η μέση θερμοκρασία στην επιφάνειά της εκτιμάται σε 116 βαθμούς Κελσίου κάτω από το μηδέν.

Η Πρωτογένεια περιστρέφεται γύρω από τον εαυτό της μία φορά κάθε 7 ώρες και 51 λεπτά.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Πρωτογενεια
Καταβασία

Με την ονομασία **καταβασίες** φέρονται ύμνοι της Ορδοθόξου χριστιανικής εκκλησίας που ψάλλονται στον Όρθρο.

Ονομάζονται καταβασίες εκ του γεγονότος ότι τα παλιά χρόνια, οι ψάλτες κατέβαιναν από τα στασίδια τους και έψαλλαν τους ύμνους αυτούς στο μέσο του Ναού. Η παλαιά αυτή παράδοση, δηλαδή το να ψάλλονται οι καταβασίες στο μέσον του Ναού, έχει σήμερα εκλείψει.

Οι καταβασίες είναι οι ειρμοί των Κανόνων των δεσποτικών και θεομητορικών εορτών. Εάν ψαλεί ολόκληρος ο Κανόνας, τότε στο τέλος κάθε ωδής ψάλλεται ξανά ο ειρμός ως καταβασία. Αν δεν ψαλεί ολόκληρος ο κανόνας, τότε οι καταβασίες ψάλλονται όλες μαζί μετά την ανάγνωση του Συναξαρίου. Εάν δεν υπάρχει εορτή μπορεί να παραλειφθούν όλες, εκτός δύο: την 8η καταβασία, που ψάλλεται μετά το Συναξάριον και την 9η καταβασία, που ψάλλεται μετά την 9η ωδή της Θεοτόκου.

Οι καταβασίες διακρίνονται σε δύο είδη από άποψη μέλους:
# οι *σύντομες καταβασίες*, καλούμενες και *ειρμολογικές*, που διακρίνονται από το μεγάλο και πλούσιο ρυθμικό μέλος τους και 
# οι *αργές καταβασίες*, που χαρακτηρίζονται για το τεχνικότερο μέλος τους.

Όλες οι καταβασίες συμπεριλαμβάνονται σε ειδικό βιβλίο με βυζαντινή σημειογραφία, που ονομάζεται "Ειρμολόγιο". Πρώτος που εξέδωσε συγκεντρωτικά τις αργές καταβασίες ήταν ο Πέτρος ο Πελοποννήσιος και τις σύντομες ο μαθητής του Πέτρος ο Βυζάντιος.

Κατηγορία:Εκκλησιαστική υμνολογία
Κατηγορία:Λειτουργική
Καθολική Εκκλησία στην Ισπανία

thumb|Καθεδρικός του Σαντιάγο δε Κομποστέλα
Η **Ισπανική Καθολική Εκκλησία**, μέρος της παγκόσμιας Ρωμαιοκαθολικής Εκκλησίας, είναι υπό την πνευματική ηγεσία του Πάπα, της κουρίας στη Ρώμη, και της  Συνέλευσης των Ισπανών Επισκόπων.

## Στατιστικά
Στην Ισπανία μεγαλύτερη θρησκεία είναι η Καθολική εκκλησία, καλύπτοντας το 68 % του συνολικού πληθυσμού. 
Υπάρχουν 70 επισκοπές και αρχιεπισκοπές. Όπως η Γαλλική εκκλησία, η Ισπανική εκκλησία επιβλέπει μια από τους μεγαλύτερους θησαυρούς θρησκευτικής αρχιτεκτονικής (και τέχνης) στον κόσμο, στα οποία περιλαμβάνονται η εκκλησία Άγια Οικογένεια  (του Αντόνι Γκαουντί) στη Βαρκελώνη, ο Καθεδρικός της Γρανάδα, ο Καθεδρικός του Σαντιάγο δε Κομποστέλα, δημοφιλής τόπος προσκύνησης, Καθεδρικός της Σεβίλης, ο Καθεδρικός του Τολέδο και ο Καθεδρικός της Ανάληψης της Παρθένου στην Κόρδοβα.

Το 2007, για παράδειγμα, πάνω από 100.000 άνθρωποι περπάτησαν στο Σαντιάγο δε Κομποστέλα μόνοι. Για πάνω από μια χιλιετία, οι Ευρωπαίοι που ζούσαν βόρεια των Άλπεων είχαν κινηθεί στο κοντινότερο σημείο στην Ευρώπη «όπου μπορούσαν να έχουν πρόσβαση στην πνευματική εξουσία ενός Αποστόλου: του Σαντιάγο δε Κομποστέλα».

Η Μεγάλη Εβδομάδα στη Σεβίλλη επίσης προσελκύει χιλιάδες προσκυνητές και τουρίστες στον ίδιο βαθμό. Για αιώνες η Μεγάλη Εβδομάδα είχε μια ειδική σημασία στο ημερολόγιο της εκκλησίας στη Σεβίλλη, όπου νωρίς την Μεγάλη Παρασκευή οι σκοτεινοί δρόμοι της αυγής γίνονταν η σκηνή για τις επίσημες λιτανείες και εορτές που οδήγησαν σε γιορτές την Κυριακή του Πάσχα. Πενήντα οκτώ λιτανείες (σύμφωνα με έναν οδηγό του 2008) παραλληλίζουν την υγεία και τον πλούτο της πόλης από τον 16ο και το 17ο αιώνα της χρυσής εποχής  έως την Γαλλική Εισβολή τον 18ο αιώνα και τελικά στην αναγέννηση της σήμερα τον εικοστό αιώνα.

## Βλέπε επίσης
* Θρησκεία στην Ισπανία
* Θρησκεία στην Ευρώπη
* Κατάλογος Ρωμαιοκαθολικών επισκοπών στην Ισπανία
* Ιστορία του Ρωμαιοκαθολικισμού στην Ισπανία

## Σημειώσεις παραπομπές

* 

## Δικτυακοί τόποι
* The Holy See — The Vatican's Official Website

Καθολικισμος στην Ισπανια
Ισπανια
Ισπανια
*
Παγκόσμιο πρωτάθλημα Φόρμουλα 1 (1989)

To 1989 διοργανώθηκε το **40ό Παγκόσμιο Πρωτάθλημα** της Φόρμουλα 1. Η σειρά των 16 γκραν-πρι ξεκίνησε απ' τη Βραζιλία στις 26 Μαρτίου και ολοκληρώθηκε στις 5 Νοεμβρίου στην Αυστραλία. Είναι η πρώτη σαιζόν που απαγορεύθηκε η χρήση των κινητήρων τούρμπο - η απαγόρευση αυτή ισχύει μέχρι σήμερα.

Αγωνιστικά συνεχίσθηκε η μονοκρατορία της Μακλάρεν, με το ζεύγος Αλαίν Προστ - Άιρτον Σένα να κατακτά σχεδόν διπλάσιους βαθμούς από τη δεύτερη Ουΐλιαμς. Στη βαθμολογία των οδηγών ο Γάλλος τερμάτισε άνετα πρώτος, αν και πάλι αναγκάσθηκε να «πετάξει» κερδισμένους βαθμούς λόγω του κανονισμού αφαίρεσης των πέντε χειρότερων αποτελεσμάτων από την τελική βαθμολογία. Αυτή τη φορά όμως η διαφορά από το Σένα ήταν τόσο μεγάλη που δεν έχασε τον τίτλο, όπως το 1988.

## Βαθμολογία οδηγών
Για το σύστημα βαθμολόγησης, βλ. Βαθμολόγηση στο Παγκόσμιο Πρωτάθλημα Φόρμουλα 1.

Στον κατάλογο δεν συμπεριλαμβάνονται 18 οδηγοί που δεν έλαβαν ούτε ένα βαθμό.

Με έντονους χαρακτήρες, η κατάταξη του οδηγού που εκκίνησε απ' την pole position.

Για τους οδηγούς που άλλαξαν ομάδα κατά τη διάρκεια του πρωταθλήματος, τα αποτελέσματα με τη δεύτερη αναγράφονται με πλάγιους χαρακτήρες.

## Βαθμολογία κατασκευαστών
Στη βαθμολογία των κατασκευαστών δεν ίσχυσε ο κανονισμός της αφαίρεσης των 5 χειρότερων αποτελεσμάτων.

***Ελαστικά''': '''G'''oodyear, '''P'''irelli''<br />***Βαθ**: Βαθμοί, από το άθροισμα βαθμολογίας των δύο μονοθεσίων της ομάδας''<br />***Νικ*': Νίκες*<br />***Πον**: Πόντιουμ, φορές που οδηγός της τερμάτισε στην πρώτη τριάδα*<br />***Pole**: Pole-positions, φορές που οδηγός της εκκίνησε απ' την πρώτη θέση της αφετηρίας''

## Παραπομπές


## Εξωτερικοί σύνδεσμοι
* 

1989
Κατηγορία:Μηχανοκίνητος αθλητισμός το 1989
Έχιδνα (αποσαφήνιση)

Ο όρος **έχιδνα** μπορεί να αναφέρεται:
* Στην Έχιδνα (μυθολογία), ελληνικό μυθολογικό τέρας
* Στην Έχιδνα (δορυφόρος), δορυφόρο του σώματος 42355 Τυφών
* Στην Έχιδνα (φίδι), οικογένεια φιδιών
* Στα ζώα της οικογένειας των ταχυγλωσσιδών (*Tachyglossidae*) κοινώς γνωστά ως έχιδνες.
910 Αννελίζε

Ο **910 Αννελίζ** είναι ένας αστεροειδής του ηλιακού μας συστήματος. Ανακαλύφθηκε στις 1 Μαρτίου του 1919, από τον Καρλ Ράινμουτ, που παρατηρούσε από την Χαϊδελβέργη και έλαβε την προσωρινή ονομασία **(910) 1919 FB**.

## Παραπομπές


## Εξωτερικοί σύνδεσμοι
* Discovery Circumstances: Numbered Minor Planets

Αννελίζ
Γιουρομπρούν

[thumb|right|Το μονοθέσιο του [Όσκαρ Λαραούρι στο Γκραν Πρι του Καναδά το 1988.]]
Η **Εουρομπρούν** (*EuroBrun*) ή **Γιουρομπρούν** με αγγλική προφορά, υπήρξε βραχύβια ομάδα του Πρωταθλήματος Φόρμουλα 1 κατά τα τέλη της δεκαετίας του '80. Έδρα της ήταν το Σενάγκο, μια μικρή πόλη έξω από το Μιλάνο. Το όνομά της προήλθε απ' τα ονόματα των συνιδρυτών της, της ιταλικής εταιρείας Euroracing και του Ελβετού παλαίμαχου ραλίστα Βάλτερ Μπρουν.

Στην παρθενική της χρονιά (1988) κατάφερε να περάσει μονοθέσιό της στον κυρίως αγώνα 9 φορές (και τα δύο 6), αλλά τερμάτιζε σταθερά στις τελευταίες θέσεις.

Το 1989 η Euroracing μείωσε την οικονομική συμβολή της και η ομάδα συμμετείχε με ένα μόνο μονοθέσιο, το οποίο αποκλείσθηκε την πρώτη ημέρα των προκριματικών και στους 16 αγώνες της σαιζόν.

Το 1990 οι Ιταλοί αποσύρθηκαν οριστικά από το εγχείρημα. Ο Μπρουν κατέβασε την ομάδα με δύο μονοθέσια, αλλά μόνο δύο φορές είδε οδηγό να περνά στον κυρίως αγώνα. Μετά την ολοκλήρωση του πρωταθλήματος, την απέσυρε οριστικά και αφοσιώθηκε σε λιγότερο ανταγωνιστικές διοργανώσεις.

Γιουρομπρουν
100000 Αστροναύτικα

**100000 Αστροναύτικα** 


Ανακάλυψη

Ανακαλύφθηκε από J. Gibson στο Πάλομαρ

Ανακαλύφθηκε στις 28 Σεπτεμβρίου 1982

Προσωρινή ονομασία 1982 SH1

Χαρακτηριστικά τροχιάςth>

Αφήλιο 2,0709167 AU

Περιήλιο 1,9050257 AU

Εκκεντρότητα 0,0870807 

Περίοδος περιφοράς 960,3945045 ημέρες

Κλίση 21,18781° ως προς την εκλειπτική 

Μήκος του ανερχόμενου συνδέσμου 186,60842° 

Μέση ανωμαλία 114,64117 ° 

Όρισμα του περιηλίου 199,48283° 

Δορυφόροι 0 

Φυσικά Χαρακτηριστικά

Αστρονομική περίοδος περιστροφής ; h 

Απόλυτο μέγεθος 16,9 





Η **100000 Αστροναύτικα (Astronautica)** είναι αστεροειδής της Κύριας Ζώνης Αστεροειδών. Ανακαλύφθηκε στις 28 Σεπτεμβρίου 1982 στο Αστεροσκοπείο Πάλομαρ από τον Τζέιμς Μπ. Γκίμπσον και ονομάσθηκε έτσι το 2007 για να τιμηθούν τα 50 χρόνια της διαστημικής εποχής. Έχει απόλυτο μέγεθος (όπως αυτό ορίζεται για το Ηλιακό Σύστημα) 16,7 και η τροχιακή περίοδός του είναι 960,205 ημέρες 

## Παραπομπές


## Εξωτερικοί σύνδεσμοι
* JPL Small-Body Database Browser on 100000 Astronautica

Αστροναυτικα
Κικ μπόξινγκ

300px|thumb|Αθλητές του kickboxing, ανώ αγωνίζονται σε επίσημη διοργάνωση.
Το **Κικ μπόξινγκ** (αγγλικά: ***kickboxing***, ιαπωνικά: キックボクシング) είναι μαχητικό άθλημα που συνδυάζει πυγμαχία και λακτίσματα. Δημιουργήθηκε αρχικά ως "ένωση" της δυτικής πυγμαχίας με το καράτε, ωστόσο μετέπειτα επηρεάστηκε πολύ και από τη ταιλανδέζικη πυγμαχία (η οποία έγινε γνωστή μετά τη δεκαετία του '90).

Η προέλευση του είναι από την Ιαπωνία και τη Βόρεια Αμερική και περιλαμβάνει τις τεχνικές της πυγμαχίας και λακτίσματα από το καράτε ντο και το ταεκβοντό. 

Τη δεκαετία του 1970 άρχισαν να διεξάγονται οι πρώτοι αγώνες kickboxing στην Αμερική, ενώ στις 17 Μαΐου 1974 η Ευρώπη πρωτογνώρισε από κοντά το άθλημα σε ένα event, όπου προσκλήθηκαν 88 ευρωπαίοι κάτοχοι μαύρης ζώνης σε πολεμικές τέχνες να συγκρουστούν στο νέο άθλημα με τους (όπως αποδείχτηκε πολύ ανώτερους τεχνικά) Αμερικανούς. Το 1976 ιδρύθηκε η παγκόσμια ένωση των εθνικών ομοσπονδιών (WAKO), η οποία είναι αναγνωρισμένη από τη Διεθνή Ολυμπιακή Επιτροπή (ΔΟΕ), ενώ το ίδιο έτος (1976) ιδρύθηκε με απόσπαση από την παγκόσμια ομοσπονδία καράτε μια άλλη ομοσπονδία του αθλήματος, η World Kickboxing Association (WKA).

Στην Ελλάδα το άθλημα πρωτοήρθε κατόπιν κινήσεων του γνωστού αθλητή πολεμικών τεχνών Καβαλιώτη Σίμου Ζαχόπουλου (ο Ζαχόπουλος αποτέλεσε νωρίτερα και τον αναβιωτή -διεθνώς- του Παγκρατίου αθλήματος), ενώ ο ίδιος συμμετείχε εκπροσωπώντας την Ελλάδα στην ίδρυση της WAKO από τις επτά ιδρυτικές χώρες-μέλη.H Πρώτη επίσημη Ελληνική ομοσπονδία  που ιδρύθηκε για το kickboxing ήταν και η Ελληνική Ομοσπονδία Muay Thai-Kick Boxing, με ιδρυτή τον Ευάγγελο Ξανθάκη το 1998!.
Σήμερα το άθλημα βρίσκεται υπό την αιγίδα του επίσημου φορέα του αθλήματος, της -αναγνωρισμένης από τη Γενική Γραμματεία Αθλητισμού- Πανελλήνιας Ομοσπονδίας kickboxing (ΠΟΚ), η οποία το 2019 αριθμεί 296 σωματεία. Πρόεδρος της ΠΟΚ είναι ο Μιχ. Τριανταφύλλου.

Η μεγαλύτερη διοργάνωση του kickboxing σε παγκόσμιο επίπεδο είναι το Κ-1. Την Ελλάδα στο επαγγελματικό kickboxing εκπροσωπεί ο παγκόσμιος πρωταθλητής Θωμάς Κοντός, ο οποίος με τις νίκες του στο Ιαπωνικό και στο Αυστραλιανό Κ-1, έχει ενταχθεί στους κορυφαίους kickboxers του κόσμου.
Το αγωνιστικό kickboxing χωρίζεται στο ερασιτεχνικό kickboxing, στο οποίο οι αθλητές φοράνε προστατευτικά, και στο επαγγελματικό όπου δεν επιτρέπεται η χρήση τους. Υπάρχουν πολλά αγωνιστικά στυλ και διαβαθμίσεις στο kickboxing: full contact, semi contact, light ή medium contact, body contact και low kicks.

## Παραπομπές


## Εξωτερικοί σύνδεσμοι

*Επίσημος ιστότοπος της WAKO  (αγγλικά)
*Επίσημος ιστότοπος της Πανελλήνιας Ομοσπονδίας kickboxing (ΠΟΚ)

Κατηγορία:Πολεμικές τέχνες
Κατηγορία:Ατομικά αθλήματα
Κατηγορία:Μαχητικά αθλήματα
(48639) 1995 TL8

(48639) 1995 TL8 


Ανακάλυψη 2009

Ανακαλύφθηκε από A. Gleason

Ανακαλύφθηκε στις 15 Οκτωβρίου 1995

Χαρακτηριστικά τροχιάς

Αφήλιο 65,44 AU

Περιήλιο 40,034 AU

Ημιάξονας τροχιάς 52,74 AU

Εκκεντρότητα 0,241

Περίοδος περιφοράς 383 0,25 χρόνια

Μέση Ταχύτητα Τροχιάς  km/s 

Κλίση 0,246° ως προς την Εκλειπτική 

Μήκος του ανερχόμενου σημείου 260,48° 

Όρισμα του περιηλίου 84,56° 

Δορυφόροι 1 

Φυσικά Χαρακτηριστικά

Διαστάσεις  160-495 km 352&nbsp;km 

Μάζα  ×1020 kg

Μέση πυκνότητα g/cm3

Επιφανειακή Βαρύτητα στον Ισημερινό  m/s<sup>2</sup>

Ταχύτητα Διαφυγής  km/s

Αστρονομική περίοδος περιστροφής  h 

Λευκαύγεια0,09 

Φαινόμενο μέγεθος 21,9

Απόλυτο μέγεθος  5,26





Το **(48639) 1995 ΤL<sub>8</sub>** είναι ένα αντικείμενο της εξωτερικής ζώνης του Kuiper με διάμετρο μεταξύ 160 και 495 χιλιόμετρα. Είναι το πρώτο αντικείμενο που ανακαλύφθηκε σε αυτή την περιοχή και το πρώτο αντικείμενο με δορυφόρο μετά τον Πλούτωνα που ανακαλύφθηκε, αν και ο δορυφόρος του δεν είναι ο πρώτος που ανακαλύφθηκε.

Προς το παρόν βρίσκεται σε απόσταση 52,9 ΑΜ από τον Ήλιο.

## Δορυφόρος
456px|left|thumb|Η απόσταση Γης-Σελήνης σε σύγκριση με το σύστημα 1995 ΤL<sub>8</sub>-S/2002 (48639) 1
Το 1995 ΤL8 έχει ένα δορυφόρο με διάμετρο περίπου 160 χιλιόμετρα, οποίος περιφέρεται γύρω του σε 12 ώρες σε απόσταση 420 χιλιομέτρων. Ανακαλύφθηκε στις 9 Νοεμβρίου 2002. Έλαβε την προσωρινή ονομασία **S/2002 (48639) 1**.

## Σημειώσεις


1995 TL8
55637 Ούνι

(55637) Ούνι 

300px


Ανακάλυψη

Ανακαλύφθηκε από Spacewatch

Ανακαλύφθηκε στις 30 Οκτωβρίου 2002

Χαρακτηριστικά τροχιάς

Αφήλιο 49,103 AU

Περιήλιο 36,685 AU

Ημιάξονας τροχιάς 42,894 AU)

Εκκεντρότητα 0,1447

Περίοδος περιφοράς 102.610 ± 29 ημέρες  (280,9 χρόνια)

Μέση Ταχύτητα Τροχιάς 4,5&nbsp;km/s 

Κλίση 19,41° ως προς την Εκλειπτική 

Μήκος του ανερχόμενου σημείου 204,62° 

Όρισμα του περιηλίου 275,80° 

Δορυφόροι 1 

Φυσικά Χαρακτηριστικά

 Διαστάσεις  697 ±24  km 

Μάζα 1,25 ×1020 kg

Μέση πυκνότητα 0,82 g/cm3

Επιφανειακή Βαρύτητα στον Ισημερινό 0,075 m/s<sup>2</sup>

Ταχύτητα διαφυγής 0,227 km/s

Αστρονομική περίοδος περιστροφής 14,382 h 

Λευκαύγεια 0,107 ±0,0050,008 

Φαινόμενο μέγεθος19,8 

Απόλυτο μέγεθος 3,6  3,9 

Θερμοκρασία


ελάχ.μέσημεγ.
 ~ 43 K  





To **(55637) Ούνι** είναι ένα μεγάλο αντικείμενο της ζώνης του Κάιπερ, με διάμετρο 680 με 650   χιλιόμετρα. Ανακαλύφθηκε τις 30 Οκτωβρίου 2002. Έχει ένα δορυφόρο.

## Φυσικά χαρακτηριστικά
Είναι ένα κόκκινο αντικείμενο, αντίθετα με το 2002 TX300, με το οποίο έχουν παρόμοιες τροχιές και ίδιο μέγεθος (περίπου 680 χιλιόμετρα), το οποίο έχει ουδέτερο χρώμα. Περιστρέφεται σε περίπου 14.38 ή 16,78 ανάλογα με την μορφή της καμπύλης φωτός. Το ίδιο το Ούνι, χωρίς να υπολογίζεται και ο δορυφόρος, έχει διάμετρο 665 ± 29 χιλιόμετρα. Εκτίμησεις με βάση παρατηρήσεις το 2007 από το διαστημικό τηλεσκόπιο Σπίτζερ έκαναν λόγο για διάμετρο 681 ± 115 χιλιόμετρα. Ανάλογα με τη λευκαύγεια του δορυφόρου, η διάμετρος του κύριου αντικειμένου ποικίλει από 665 μέχρι 640 χιλιόμετρα. Η ομάδα του Μάικλ Μπράουν υπολόγισε την πυκνότητα του Ούνι περίπου 0.82 ± 0.11, γεγονός που το καθιστά το μεγαλύτερο στερεό αντικείμενο του ηλιακού συστήματος με πυκνότητα μικρότερη από αυτή του νερού.

## Δορυφόρος
Το Ούνι έχει ένα δορυφόρο, που ανακαλύφθηκε στις 22 Φεβρουαρίου  του 2007, με διάμετρο περίπου 210 ± 30 χιλιόμετρα (διαφορά λαμπρότητας 2,5), εάν έχει την ίδια λευκαύγεια με το Ούνι. Περιφέρεται σε απόσταση 4770 χιλιομέτρων, με εκκεντρότητα 0,18, σε 8,3 ημέρες.

## Παραπομπές


Κατηγορία:Μεταποσειδώνια αντικείμενα
Κατηγορία:Υποψήφιοι πλανήτες νάνοι
Μενέλαος Τουρτόγλου

Ο **Μενέλαος Τουρτόγλου (1921-2013)** ήταν Έλληνας νομικός και μέλος της Ακαδημίας Αθηνών.

Γεννήθηκε στη Σμύρνη τo 1921 και σπούδασε νομικά στη  νομική σχολή του πανεπιστημίου Αθηνών, της οποίας έγινε και διδάκτωρ. Ακολούθησε μεταπτυχιακές σπουδές στο ρωμαϊκό και βυζαντινό δίκαιο και το 1979 εξελέγη καθηγητής ιστορίας Δικαίου στο πανεπιστήμιο Θράκης, όπου χρημάτισε και πρύτανης. Το 1984 έγινε αντεπιστέλλον Ακαδημίας Αθηνών ενώ έχει διατελέσει και  διευθυντής του Κέντρου Ερευνας της Ιστορίας του Δικαίου της Ακαδημίας Αθηνών. Το 2005 εξελέγη μέλος της Ακαδημίας Αθηνών. Επίσης έχει εργαστεί στο Λαογραφικό αρχείο του Κέντρυ Λαογραφίας ως επιστημονικός συνεργάτης την περίοδο 1945-1948.

Διετέλεσε ομότιμος καθηγητής ιστορίας δικαίου του πανεπιστημίου Θράκης.

## Παραπομπές


Τουρτογλου
Τουρτογλου
Κωνσταντίνος Ράλλης

Ο **Κωνσταντίνος Ράλλης** (1867 - 1942) ήταν Έλληνας θεολόγος, νομικός και μέλος της Ακαδημίας Αθηνών.

## Βιογραφικά στοιχεία
Γεννήθηκε στην Αθήνα και ήταν γιος του Μιλτιάδη Ράλλη, γόνου της οικογένειας των Ράλληδων των νομομαθών και πολιτικών. Δεύτερος ξάδερφός του ήταν ο Ιωάννης Ράλλης, πρωθυπουργός την περίοδο της κατοχής. Μετά την ολοκλήρωση της βασικής του εκπαίδευσης στην Αθήνα, σπούδασε νομική και έγινε διδάκτορας της νομικής σχολής του πανεπιστημίου της Λειψίας (1889) καθώς και επίτιμος διδάκτορας θεολογίας του πανεπιστημίου Αθηνών από το 1905. Ακολούθησε ακαδημαϊκή σταδιοδρομία, και από το 1891 ήταν υφηγητής ρωμαϊκού δικαίου και δίδαξε ως τακτικός καθηγητής στην έδρα κανονικού δικαίου στη θεολογική σχολή την περίοδο 1910-1915. Το ακαδημαϊκό έτος 1910-1911 διετέλεσε κοσμήτορας της θεολογικής σχολής. Στη συνέχεια διορίστηκε καθηγητής του εκκλησιαστικού δικαίου στη νομική σχολή του πανεπιστημίου Αθηνών, θέση στην οποία παρέμεινε μέχρι το 1939. Το 1929 εξελέγη μέλος της Ακαδημίας Αθηνών.

Πέθανε στην Αθήνα το 1942.

### Συγγραφικό έργο
Το συγγραφικό του έργο εστιάζει στο εκκλησιαστικό δίκαιο. Μεταξύ των έργων του περιλαμβάνονται:

* *Περί μεταθέσεως επισκόπων* (1898)
* *Το αναπαλλοτρίωτον της εκκλησιαστικής περιουσίας* (1903)
* *Το ποινικόν δίκαιον της Ανατολικής Ορθοδόξου Εκκλησίας* (1907)
* *Περί του αβάτου των μοναστηριών* (1908 στην γερμανική και ελληνική γλώσσα)
* *Περί παραιτήσεως επισκόπων* (1911)
* *Περί ενώσεως μονών και επισκοπών* (1911)
* *Περί καθιερώσεως ναών* (1913)
* *Περί των νομικών* (1914)
* *Περί της των ναών ιδρύσεως* (1916)
* *Περί μοναστηριακών συμβουλίων* (1922)
* *Περί της των μονών διαιρέσεως* (1924)
* *Εγχειρίδιον Εκκλησιαστικού Δικαίου* (τχ. α΄, 1927)
* *Σχέσεις Πολιτείας και Εκκλησίας* (1929)

## Παραπομπές


## Εξωτερικοί σύνδεσμοι
* Κωνσταντίνος Ράλλης στον ''Πανδέκτη'', του Εθνικού Ιδρύματος Ερευνών.

Κατηγορία:Καθηγητές νομικής Αθηνών
Κατηγορία:Έλληνες θεολόγοι
Κατηγορία:Μέλη της Ακαδημίας Αθηνών
Κωνσταντινος
1809 Προμηθεύς

Ο **1809 Προμηθεύς (Prometheus)**, είναι ένας αστεροειδής της Κύριας Ζώνης και δεν πρέπει να συγχέεται με τον λιγότερο γνωστό και ομώνυμο δορυφόρο του πλανήτη Κρόνου.

Ο Προμηθεύς έχει απόλυτο μέγεθος (όπως ορίζεται για το Ηλιακό Σύστημα) 11,661. Ανακαλύφθηκε το 1960 από τον Ολλανδοαμερικανό αστρονόμο Τομ Γκέρελς, που παρατηρούσε από το Αστεροσκοπείο του Πάλομαρ, καθώς και από το ζεύγος Ολλανδών αστρονόμων Κορνέλις Γιοχάνες βαν Χούτεν και Ίνγκριντ βαν Χούτεν-Γκρένεβελντ, και πήρε το όνομα του Τιτάνα Προμηθέα από την ελληνική μυθολογία.

## Παραπομπές


## Εξωτερικοί σύνδεσμοι - πηγές
* Τροχιά από το JPL (Java) / Εφημερίδα

Προμηθευς
Γεώργιος Ρεμούνδος

Ο **Γεώργιος Ρεμούνδος** (1878 - 1928) ήταν Έλληνας μαθηματικός και μέλος της Ακαδημίας Αθηνών.

## Βιογραφικά στοιχεία
Γεννήθηκε στην Αθήνα στις 3 Μαρτίου 1878 και παρακολούθησε μαθήματα στη Βαρβάκειο σχολή, απ' όπου και αποφοίτησε. Σπούδασε μαθηματικά στο πανεπιστήμιο Αθηνών από όπου πήρε το πτυχίο του το 1900 και το διδακτορικό του το 1905. Συνέχισε τις σπουδές του στο Παρίσι με υποτροφία του ελληνικού κράτους. Φοίτησε στην *École Normale Supérieure* καθώς και στην *Faculté des sciences*. Αναγορεύθηκε διδάκτορας του Πανεπιστημίου του Παρισιού το 1906, και συμμετείχε ενεργά στις δραστηριότητες της Γαλλικής Ακαδημίας Επιστημών. Επέστρεψε στην Ελλάδα, διορίστηκε στη Βαρβάκειο και το 1904 αναγορεύτηκε υφηγητής της ανώτερης μαθηματικής ανάλυσης και το 1912 τακτικός καθηγητής της ίδιας έδρας στο πανεπιστήμιο Αθηνών. Το 1916 έγινε καθηγητής του Εθνικού Μετσόβιου Πολυτεχνείου και της ανώτατης σχολής οικονομικών και εμπορικών επιστημών. Το 1926 διορίστηκε με τη συντακτική πράξη ίδρυσης της Ακαδημίας Αθηνών μέλος αυτής. Επίσης, ήταν μέλος της Γαλλικής Μαθηματικής Εταιρείας, καθώς και ένας εκ των ιδρυτών της Ελληνικής Μαθηματικής Εταιρείας. Διετέλεσε επίσης πρόεδρος της Εθνικής Επιτροπείας Πνευματικής Συνερασίας για την Κοινωνία των Εθνών καθώς και κοσμήτορας της Σχολής Θετικών Επιστημών του πανεπιστημίου Αθηνών (1916-1917,1922-1923).

Δημοσίευσε πάνω από 100 επιστημονικές εργασίες και ήταν αυτός που θεμελίωσε τη θεωρία των αλγεβροειδών συναρτήσεων και διατύπωσε πρώτος το θεώρημα *περί της πυκνότητας των μηδενιζουσών τιμών*. Πολλές από τις εργασίες του τιμήθηκαν διεθνώς.

Απεβίωσε στις 27 Απριλίου 1928 επί του πλοίου και ενώ επέστρεφε στην Ελλάδα από τη Γαλλία που βρισκόταν για τη συνεδρίαση της Κοινωνίας των Εθνών.

## Παραπομπές


## Εξωτερικοί σύνδεσμοι
*

### Συγγραφικό έργο

* 
* 
* 

:**Γαλλικά**
* 
* 
* 
* 

Κατηγορία:Έλληνες μαθηματικοί
Κατηγορία:Καθηγητές Εθνικού και Καποδιστριακού Πανεπιστημίου Αθηνών
Κατηγορία:Μέλη της Ακαδημίας Αθηνών
Κατηγορία:Μέλη Εθνικού Μετσόβιου Πολυτεχνείου
Ελευθέριος Καστρήσιος

Ο **Ελευθέριος Καστρήσιος** (1843-1931), επίσης γνωστός ως **Παπαλευθέρης Καστρήσιος**, ήταν αρχιμανδρίτης, στρατιωτικός και διδάσκαλος. Γεννήθηκε στην Απείρανθο Νάξου το 1843 και από πολύ νωρίς περιβλήθηκε το ιερατικό σχήμα. Αρχικά αφιερώθηκε στην εκπαίδευση των νέων της Νάξου ιδρύοντας πολλά σχολεία σε διάφορα χωριά. Με το ξέσπασμα του Ελληνοτουρκικού πολέμου του 1897 κατατάχθηκε εθελοντής. Στη διάρκεια του πολέμου προάχθηκε σε αρχιμανδρίτη και παρασημοφορήθηκε από τον Βασιλέα Γεώργιο τον Α΄. Με το πέρας του πολέμου παρέμεινε αρχιμανδρίτης του στρατού.

Αργότερα, με το ξέσπασμα του Α΄ Βαλκανικού πολέμου, ο Παπαλευθέρης βρέθηκε στη πρώτη γραμμή με τις μαχόμενες ελληνικές στρατιωτικές μονάδες. Τον Φεβρουάριο του 1913 συνελήφθη αιχμάλωτος από τον Μπεκήρ Αγά και μεταφέρθηκε στα Ιωάννινα. Με την είσοδο όμως του ελληνικού στρατού υπό τον τότε αρχιστράτηγο διάδοχο Κωνσταντίνο με την παράδοση της πόλης απελευθερώθηκε.

Ο Ελευθέριος Καστρήσιος τιμήθηκε με πολλά παράσημα και μετάλλια μεταξύ των οποίων και με τον αργυρό σταυρό του Φοίνικα. Πέθανε στη Νάξο σε ηλικία 88 ετών.

## Πηγές
* 

Κατηγορία:Έλληνες στρατιωτικοί κληρικοί
Κατηγορία:Α΄ Βαλκανικός Πόλεμος
Κατηγορία:Ελληνοτουρκικός πόλεμος (1897)
Κατηγορία:Ιερά Μητρόπολις Παροναξίας
Κατηγορία:Αργυρός Σταυρός του Τάγματος του Φοίνικα
Νικόλαος Εξαρχόπουλος

Ο **Νικόλαος Εξαρχόπουος** (1874 - 1η Μαρτίου 1960) ήταν Έλληνας παιδαγωγός και μέλος της Ακαδημίας Αθηνών.

Γεννήθηκε στη Νάξο και σπούδασε στη Φιλοσοφική σχολή του πανεπιστημίου Αθηνών, του οποίου έγινε και διδάκτορας. Συμπλήρωσε τις σπουδές του στη Γερμανία και την Ελβετία με υποτροφία του ελληνικού κράτους. Επιστρέφοντας το 1904 στην Αθήνα διδάσκει ως καθηγητής στο διδασκαλείο δημοτικής εκπαίδευσης Αθηνών ενώ την περίοδο 1905-1907 διατελεί διευθυντής του διδασκαλείου Πελοποννήσου. Στη συνέχεια γίνεται επιθεωρητής των γυμνασίων και των ελληνικών σχολείων Πελοποννήσου και τρία χρόνια αργότερα διευθυντής του Διδασκαλείου Μέσης Εκπαίδευσης. Το 1906 αναγορεύθηκε υφηγητής φιλοσοφίας και παιδαγωγικής και το 1912 διορίστηκε καθηγητής της ίδιας έδρας στο πανεπιστήμιο Αθηνών, θέση στην οποία παρέμεινε μέχρι το 1948. Την περίοδο 1918-1920 απομακρύνθηκε από τη θέση του για πολιτικούς λόγους.

Το 1929 εξελέγη μέλος της Ακαδημίας Αθηνών, της οποίας εξελέγη πρόεδρος το 1949. Επίσης ήταν γραμματέας του υπουργείου παιδείας το 1922 και αντιπρόεδρος της Φιλεκπαιδευτικής Εταιρείας καθώς και πρύτανης του πανεπιστημίου Αθηνών το 1936. Σε αυτόν επίσης οφείλεται η ίδρυση του Πειραματικού Σχολείου Πανεπιστημίου Αθηνών (1929). 

Ως παιδαγωγός εναντιώθηκε στις απόψεις των δημοτικιστών και του Εκπαιδευτικού Ομίλου και επηρέασε σημαντικά την ελληνική εκπαίδευση εισάγοντας νέους θεσμούς. Εμφανής είναι η επίδραση που άσκησε η γερμανική παιδαγωγική στο έργο του. Είχε συγγράψει αρκετά βιβλία μεταξύ των οποίων τα: *Σωματολογία του παιδός* (1923), *Γενική διδακτική* (1946), *Ψυχολογία του παιδός* (1946) κ.α.

Απεβίωσε στην Αθήνα το 1960.

## Πηγές


## Εξωτερικοί σύνδεσμοι
*Νικόλαος Εξαρχόπουλος στον ''Πανδέκτη'', του Εθνικού Ιδρύματος Ερευνών

Κατηγορία:Μέλη της Ακαδημίας Αθηνών
Κατηγορία:Έλληνες πανεπιστημιακοί του 20ού αιώνα
Κατηγορία:Πρόεδροι της Ακαδημίας Αθηνών
Κατηγορία:Έλληνες παιδαγωγοί
Κατηγορία:Απόφοιτοι της Φιλοσοφικής Σχολής του Εθνικού και Καποδιστριακού Πανεπιστημίου Αθηνών
15760 Αλβιόν

**(15760) Αλβιόν** 


Ανακάλυψη

Ανακαλύφθηκε από Ντέιβιντ Τζιούιτ,  Τζέιν Λούου 

Ανακαλύφθηκε στις 30 Αυγούστου 1992

Χαρακτηριστικά τροχιάς 

Αφήλιο 47,415 AU

Περιήλιο 40,872 AU

Ημιάξονας τροχιάς 44,144 AU

Εκκεντρότητα 0,0741

Περίοδος περιφοράς 293,3 χρόνια

Κλίση 2,181° ως προς την Εκλειπτική 

Μήκος του ανερχόμενου σημείου 359,34° 

Όρισμα του περιηλίου 3,04° 

Φυσικά Χαρακτηριστικά

 Διαστάσεις  160 km 

Φαινόμενο μέγεθος 23,2

Απόλυτο μέγεθος 7,2 





Ο **15760 Αλβιόν** (προσωρινή ονομασία **1992 QB<sub>1</sub>**) είναι το πρώτο μεταποσειδώνιο αντικείμενο που ανακαλύφθηκε στις 30 Αυγούστου του 1992, μετά τον Πλούτωνα και το δορυφόρο του, Χάροντα. Ανακαλύφθηκε το 1992 από τους Ντέιβιντ Τζιούιτ και Τζέιν Λούου του Παρατηρητηρίου Μάουνα Κέα της Χαβάης. Είναι ένα «κρύο» κλασικό αντικείμενο της ζώνης του Κάιπερ και από τον προσωρινό προσδιορισμό του προέρχεται η ονομασία των κλασικών αντικειμένων της ζώνης του Κάιπερ (cubewano, QB1). Αποκωδικοποιώντας τον προσωρινό χαρακτηρισμό του, το «QB1» αποκαλύπτει ότι ήταν το 27ο αντικείμενο που βρέθηκε το δεύτερο δεκαπενθήμερο του Αυγούστου εκείνου του έτους. Έως τον Ιανουάριο του 2018, πάνω από 2.400 αντικείμενα βρέθηκαν πέρα από τον Ποσειδώνα, πολλά από τα οποία είναι κλασικά αντικείμενα της ζώνης του Κάιπερ. Προτάθηκε να ονομαστεί «Σμάιλι», αλλά υπήρχε ήδη αστεροειδής με αυτό το όνομα, 1613 Σμάιλι, προς τιμή του Αμερικανού αστρονόμου Τσαρλς Χιου Σμάιλι (Charles Hugh Smiley). Έλαβε τον αριθμό 15760  και παρέμεινε ανώνυμος μέχρι τον Ιανουάριο του 2018 (συνήθως αναφέρεται απλώς ως «QB1», παρόλο που αυτό ήταν τεχνικά ασαφές χωρίς το έτος της ανακάλυψης). Ονομάστηκε Αλβιόν προς τιμή του Αλβιόν από τη μυθολογία του Ουίλιαμ Μπλέικ. Έχει διάμετρο περίπου 160 χιλιόμετρα.

## Παραπομπές


15760 Αλβιόν
Παναγιώτης Καστριώτης

Ο **Παναγιώτης Καστριώτης** (1859-1931), ήταν σπουδαίος Έλληνας αρχαιολόγος. 
## Βιογραφία
Γεννήθηκε στην Αθήνα το 1859 και σπούδασε στη Φιλοσοφική σχολή στο Πανεπιστήμιο Αθηνών. Στη συνέχεια πήγε στο Λονδίνο όπου και σπούδασε αρχαιολογία. Όταν γύρισε στην Ελλάδα διορίστηκε έφορος αρχαιοτήτων και αργότερα διευθυντής του Εθνικού Αρχαιολογικού Μουσείου μέχρι το 1930, προκειμένου να παρακολουθήσει τις έρευνες των ξένων Αρχαιολογικών Σχολών.

Στη περίοδο αυτή παρακολούθησε τις αρχαιολογικές ανασκαφές της Γαλλικής Σχολής που διενεργούσε στους Δελφούς και την Αμοργό, και της Αμερικανικής και Αγγλικής Σχολής που διενεργούσαν παρόμοιες έρευνες στην Αργολίδα και Μεγαλόπολη, διενεργώντας και ο ίδιος ανασκαφές στη Σπάρτη, στις Θερμοπύλες, στη Θεσσαλία και στην Αθήνα. Πέθανε στην Αθήνα το 1931.

## Συγγραφικό έργο
Έγραψε πολλές αρχαιολογικές μελέτες μεταξύ των οποίων 
* "Οι δήμοι της Αττικής" (Λειψία 1886), 
* "Το εν Τρίκκη Ασκληπιείον" (1893), 
* "Οι Δελφοί" (1894), 
* 
* "Κατάλογος των γλυπτών του αρχαιολογικού  μουσείου" (1896), 
* 

## Πηγές
*"Νεώτερον Εγκυκλοπαιδικόν Λεξικόν Ηλίου" τομ.10ος, σελ.448

Κατηγορία:Έλληνες αρχαιολόγοι
Κατηγορία:Έλληνες έφοροι αρχαιοτήτων
Κατηγορία:Έλληνες έφοροι μουσείων
Καρπασία

μικρογραφία|δεξιά|Η χερσόνησος Καρπασία έχει το σχήμα του δακτύλου.

Η **Καρπασία**, ή **Κραπασαία**, ή **Καρπάσου χερσόνησος**, είναι η μεγάλη Α.ΒΑ. χερσόνησος της Κύπρου που αποτελεί προβολή του όρους Όλυμπος (Κύπρου), μήκους 47 μιλίων και που απολήγει στο ακρωτήριο Άγιος Ανδρέας (ή Κλειδιά, αρχαία *Βοός ουρά*, ή *Κλείδες*, ή *Δεινάρετον*), τις διαστάσεις της οποίας όρισε ο Στράβων με εκπληκτική ακρίβεια.

## Αρχαιότητα
Στη χερσόνησο αυτή υπήρχαν κατά την αρχαιότητα δύο λιμένες "*Καρπασίαι*" (κοινώς σκάλες όπως θα λέγονταν σήμερα), που αποτελούσαν εναλλακτικά, ανάλογα με τον επικρατούντα καιρό, τα επίνεια της μεσογαίας πόλης Καρπάσου. Ο ένας ήταν βόρεια, απέναντι από τη Σαρπηδόνα της Κιλικίας και ο άλλος από τη νότια αναπτυσσόμενη ακτή. Τα δύο αυτά επίνεια βρίσκονταν κοντά στην άκρα της χερσονήσου που δημιουργείται μια στενότητα, ισθμός, που έχει εύρος 3 μόλις στάδια, πρόκειται για τους σύγχρονους αμφίπυγους όρμους της "Ρόνας" (βόρεια) και του "Μελισσάκρου" (νότια). 
Η δε αρχαία μεσογαία πόλη Κάρπασος βρισκόταν επί του ίδιου σημείου όπου σήμερα φέρεται η πόλη "Ριζοκάρπασο".

## Διαμέρισμα Καρπασίας
Το Διοικητικό διαμέρισμα της Καρπασίας αποτελεί τμήμα της επαρχίας Αμμοχώστου περιλαμβάνοντας όλο το βορειοανατολικό τμήμα της Κύπρου. Εκκλησιαστικά ανήκει στη Μητρόπολη της Λευκωσίας.
Στο Διαμέρισμα της Καρπασίας περιλαμβάνονται 39 χωριά. Κύρια προϊόντα της περιοχής είναι σιτηρά, λάδι, μετάξι, χαρούπια, ρόδια και το γνωστό «κολοκάσιν» που παράγεται στη Γιαλούσα (Κύπρου) και στα πέριξ αυτής χωριά.

## Πανίδα
Στη περιφέρεια της Καρπασίας ζει η χαρακτηριστική ομώνυμη ράτσα άγριων γαϊδάρων της Κύπρου που πρόσφατα έχει ξεκινήσει μια εκστρατεία για τη διάσωση του είδους. Απ΄ αυτή τη ράτσα προέρχεται και η δημώδης έκφραση "κυπραίικο γαϊδούρι" που λέγεται σκωπτικά είτε σε υπερβολική αναισθησία, είτε σε υπερβολική ισχυρογνωμοσύνη.

## Τουρκική κατοχή
Ολόκληρη η περιοχή της Καρπασίας κατέχεται από την Τουρκία μετά την εισβολή της στην Κύπρο το 1974.

## Πηγές
*Νεώτερον Εγκυκλοπαιδικόν Λεξικόν Ηλίου τομ. 10ος, σελ.383..

Κατηγορία:Επαρχία Αμμοχώστου
Κατηγορία:Χερσόνησοι της Κύπρου
Ζάκσπιντ

[thumb|Ο Έριχ Τσακόφσκι (δεξιά), φωτογραφημένος το [1983 στο ράλλυ πίστας GP της Μεγάλης Βρετανίας.]]
Η **Ζάκσπιντ** (Zakspeed) είναι γερμανική εταιρεία που δραστηριοποιείται στο μηχανοκίνητο αθλητισμό, συμμετέχοντας με δικές της ομάδες σε διάφορα πρωταθλήματα. Ιδρύθηκε με την υποστήριξη της Φορντ το 1968 από τον Έριχ Τσακόφσκι, ενώ σήμερα ιδιοκτήτης της είναι ο γιος του Πέτερ. Εδρεύει στο Νιντερτσίσεν, μια κωμόπολη της Ρηνανίας-Παλατινάτου.

## Πέρασμα από τη Φόρμουλα 1

Στα μέσα της δεκαετίας του '80, ενώ ήδη αποτελούσε υπολογίσιμη δύναμη σε διοργανώσεις μεσαίου βεληνεκούς, η Ζάκσπιντ εισήλθε ως κατασκευάστρια στη Φόρμουλα 1. Η αρχή έγινε τη σαιζόν 1985 με ένα μονοθέσιο, το οποίο έτρεξε σε 10 γκραν-πρι αλλά εγκατέλειψε σε όλα πλην ενός. Το 1986 κατέβασε πλήρη ομάδα (δύο οχήματα) αλλά και πάλι οι εγκαταλείψεις ήταν συχνότερες απ' τους τερματισμούς. Το 1987 πανηγύρισε τους μοναδικούς βαθμούς της, χάρη στην 5η θέση του Μάρτιν Μπραντλ στην Ίμολα. Ακολούθησαν δύο πολύ κακές χρονιές, κατά τις οποίες οι δύο οδηγοί συνήθως κόβονταν στα προκριματικά, με αποτέλεσμα την απόσυρσή της από τη Φόρμουλα 1. Έκτοτε αφοσιώθηκε σε λιγότερο ανταγωνιστικά πρωταθλήματα.

¹ ΔΚ: Δεν κατατάχθηκε, διότι η συγκομιδή της ήταν 0 βαθμοί.

## Εξωτερικοί σύνδεσμοι

* Επίσημη ιστοσελίδα της εταιρείας
* Αναλυτικά στατιστικά στη Φόρμουλα 1

Ζακσπιντ
Γιώργος Χατζηπαύλου

Ο **Γιώργος Χατζηπαύλου**  (Λιβαδειά, 3 Αυγούστου 1977) είναι Έλληνας σταντ-απ κωμικός και ηθοποιός.

## Βιογραφία
Ο Γιώργος Χατζηπαύλου ασχολείται με το σταντ-απ κόμεντι επαγγελματικά από το 2007. Η επαφή του με το είδος έγινε το 2001 στις Νύχτες Κωμωδίας και λίγα χρόνια μετά παραιτήθηκε από τη διαφημιστική εταιρία στην οποία δούλευε ως head copywriter για να ασχοληθεί αποκλειστικά με το σταντ-απ κόμεντι.

Είναι ο πρώτος που στέγασε μόνιμα σε θέατρο παραστάσεις σταντ-απ κόμεντι στην Ελλάδα ενώ το 2014 δημιούργησε το Stand up for U, ένα θεσμό κωμωδίας που στηρίζει φιλανθρωπικές δράσεις και αποτελεί τη μόνη παράσταση σταντ-απ κόμεντι που προβάλλεται ετησίως από την ελληνική τηλεόραση (Alpha TV, ANT1 TV). 

Εκτός από τις σόλο παραστάσεις του, έχει συνεργαστεί σε παραστάσεις και περιοδείες στην Ελλάδα με Άγγλους κωμικούς αλλά και κωμικούς του Comedy Store και έχει δημιουργήσει από το 2016 το Comedy club για παιδιά, τη μοναδική ελληνική παράσταση σταντ-απ κόμεντι για παιδιά από 6 έως 12 ετών.

Το 2015 έγινε ο πρώτος Έλληνας σταντ-απ κωμικός του οποίου σόλο παράσταση προβλήθηκε σε ελληνικό τηλεοπτικό δίκτυο (“Δύσκολα τα πράγματα” – Alpha TV) ενώ τον Νοέμβριο του 2017 και τον Οκτώβριο του 2019 πραγματοποίησε τις μεγαλύτερες περιοδείες ελληνόφωνου σταντ-απ κόμεντι εκτός Ελλάδας με sold out παραστάσεις σε Λονδίνο, Μάντσεστερ, Ντουμπάι, Εδιμβούργο, Άμστερνταμ, Λουξεμβούργο, Βερολίνο, Στουτγκάρδη, Μόναχο, Βρυξέλλες, Όσλο, Βιέννη, Ζυρίχη, Ελσίνκι, Στοκχόλμη, Κοπεγχάγη, Μάλτα, Χάγη, Λευκωσία, Λάρνακα, Λεμεσό, Πάφο.

Έχει γράψει και παρουσιάσει σατιρικές εκπομπές στην τηλεόραση – με πιο πρόσφατη το Comedy Kids που παρουσιάστηκε στην CosmoteTV – το ραδιόφωνο και το ίντερνετ, είναι μέλος της ομάδας που δημιούργησε το comedylab.gr κι έχει γράψει τη θεατρική κωμωδία «72 ώρες» που παρουσιάστηκε για δύο σεζόν στην Αθήνα και την Θεσσαλονίκη. 

Από το 2014 μέχρι σήμερα καλλιτεχνική έδρα του στην Αθήνα αποτελεί το Ίδρυμα Μιχάλης Κακογιάννης.

## Εξωτερικοί σύνδεσμοι

* 
*  στο IMDb

Κατηγορία:Έλληνες κωμικοί
Κατηγορία:Έλληνες ηθοποιοί τηλεόρασης
Κατηγορία:Έλληνες ηθοποιοί θεάτρου
Κατηγορία:Έλληνες σταντ-απ κωμικοί
Κωνσταντίνος Κουρουνιώτης

Ο **Κωνσταντίνος Κουρουνιώτης** (1872 - 1945) ήταν Έλληνας αρχαιολόγος και μέλος της Ακαδημίας Αθηνών. Συμμετείχε σε ανασκαφές στην Ερέτρια μεταξύ των οποίων έκανε έρευνες για την ανεύρεση του ναού της Αμαρύνθιας Αρτέμιδος στην Αμάρυνθο αλλά και στην Ερέτρια.

## Βιογραφία
Γεννήθηκε στη Χίο και σπούδασε στο πανεπιστήμιο Αθηνών. Ολοκλήρωσε τις σπουδές του στην Ιένα και το Μόναχο και προσελήφθη στην αρχαιολογική υπηρεσία διατελώντας μάλιστα και διευθυντής του αρχαιολογικού μουσείου. Συμμετείχε σε αρκετές ανασκαφές μεταξύ των οποίων στη Μήλο, τα Αντικύθηρα, την Ολυμπία, την Ελευσίνα κ.α. Στη δε Ελευσίνα, στον χώρο του ιερού της Δήμητρας βρήκε αρκετά σημαντικά μνημεία κατά τη διάρκεια των ανασκαφών που είχε ξεκινήσει από το 1917 ενώ ήταν αυτός που αποκάλυψε τον ναό του Απόλλωνα στις Βάσσες. Αρθρογραφούσε τακτικά και δημοσίευε μελέτες στην *Αρχαιολογική Εφημερίδα* και στον *Αρχαιολογικό Δελτίον*. Το 1929 εξελέγη τακτικό μέλος της Ακαδημίας Αθηνών.

Ήταν θείος του Μικέ Κουρουνιώτη, του φοιτητή Ιατρικής που δολοφόνησε τον Κίτσο Μαλτέζο την 1 Φεβρουαρίου 1944 και στη συνέχεια εκτελέστηκε. Απεβίωσε στην Αθήνα το 1945.
## Εργογραφία
* Le musée d'Olympie: catalogue illustré, Athenes 1909
* Κατάλογος του Μουσείου Λυκοσούρας, Εν Αθήναις 1911
* Die Hauptstuecke vom Giebel des eretrischen Tempel des Apollo Daphnephoros, Berlin 1914-15
* Ελληνικαί Ανασκαφαί εν Μικρά Ασία : Ανασκαφαί εν Νύση τη επί Μαιάνδρω 1921, Αθήναι 1922
* Οδηγός της Ελευσίνος εικονογραφημένος, Αθήναι 1924
* Η ανασκαφή των αρχαίων Αθηνών, Αθήναι 1926
* Το ιερόν του Απόλλωνος του Ζωστήρος, Αθήναι 1927-1928
* Ελευσίς, Οδηγός των αναασκαφών και του Μουσείου, Αθήναι 1933
* Συμβολή εις την οικοδομικήν ιστορίαν του ελευσινιακού τελεστηρίου, Αθήναι 1935-36 (συνεργασία με τον Ι.Τραυλό)
* Συμβολή εις την ιστορίαν της Ελευσινιακής λατρείας, Αθήναι 1940
* Ανασκαφή Ιεράς Οδού, Αθήναι 1940 (συνεργασία με τον Ι.Τραυλό)
## Πηγές


## Εξωτερικοί σύνδεσμοι
*Κωνσταντίνος Κουρουνιώτης στον ''Πανδέκτη'', του Εθνικού Ιδρύματος Ερευνών

Κατηγορία:Μέλη της Ακαδημίας Αθηνών
Κατηγορία:Έλληνες αρχαιολόγοι
Κατηγορία:Αρχαία Πύλος
Ασπρομόντε

thumb|right|Η κορυφή Consolino του Ασπρομόντε
Το **Ασπρομόντε** (ιταλικά: **Aspromonte**) είναι ο ορεινός όγκος της επαρχίας του Ρέτζο-Καλάμπρια (Καλαβρία), στη Νότια Ιταλία. Το όνομα σημαίνει είτε "τραχιά βουνά", είτε άσπρο βουνό. Έχει θέα στο Στενό της Μεσσήνης, και βρίσκεται ανάμεσα στο Ιόνιο και στο Τυρρηνικό πέλαγος και από τον ποταμό Pietrace. Η ψηλότερη κορυφή είναι το Montalto (1.956 μ.). Τα πετρώματα αποτελούν ως επί το πλείστον γνεύσιους, και σχιστόλιθους μαρμαρυγία, τα οποία σχηματίζουν χαρακτηριστικά αλληλοεπικαλυπτόμενα στρώματα. Ο ορεινός όγκος αποελεί τμήμα του Εθνικού Πάρκου Aspromonte. 

Στη στενή παράκτια λωρίδα καλλιεργούνται καρποί εσπεριδοειδών, αμπέλια και ελιές, ενώ σε υψηλά υψόμετρα η βλάστηση αποτελείται κυρίως από δρύες και καρυδιές στο ύψος των 1.000 μ., και πάνω από αυτό πεύκα, έλατα και σικελική οξιά. Τα ελαιόδεντρα βρίσκονται σε αφθονία. Επίσης, μόνο στο Ασπρομόντε, φυτρώνει το σπάνιο περγαμόντο, το κίτρινο φρούτο που χρησιμοποιείται στην αρωματοποιία τον αρωματισμό του τσαγιού Earl Grey.

Σημεία ενδιαφέροντος είναι το χιονοδρομικό κέντρο Gambarie (1.311 μ.) και το Ιερό της Παναγίας της Polsi, στην κοινότητα του Αγίου Λουκά (San Luca). Μέρος του πληθυσμού έχει διατηρήσει τον ελληνικό πολιτισμό και τη γλώσσα του τα γραικάνικα (τη λεγόμενη Griko γλώσσα). 

Ο Τζουζέπε Γκαριμπάλντι πέρασε από εδώ με 3.000 εθελοντές στην πορεία του προς τη Ρώμη, αλλά η πορεία τους ανακόπηκε στη μάχη του Ασπρομόντε την 29η Αυγούστου 1862 (που αναφέρεται στην Ιταλία ως «η ημέρα του Ασπρομόντε») από τις δυνάμεις του στρατού του Βασιλείου της Ιταλίας, μετά από ρητές εντολές του Γκαριμπάλντι προς τους εθελοντές του «να μην ανοίξουν πυρ εναντίον των αδελφών τους». Ο ίδιος τραυματίστηκε και συνελήφθη.

Κατηγορία:Βουνά της Ιταλίας
Λέδων

Ο **Λέδων** ήταν πόλη της αρχαίας Φωκίδας. Βρισκόταν σύμφωνα με τον Παυσανία στους ανατολικούς πρόποδες του Παρνασσού, κοντά στην Τιθορέα. Η τοποθεσία της αρχαίας πόλης βρίσκεται κοντά στο σημερινό χωριό Αγία Μαρίνα. Ο Λέδων ήταν μία από τις πόλεις που κατέστρεψε ο περσικός στρατός του Ξέρξη στο πέρασμά του από τη Φωκίδα.
Σήμερα σώζονται ελάχιστα ίχνη από την αρχαία πόλη του Λέδωνα.

## Παραπομπές


Λεδων
Χαράδρα (αρχαία πόλη)

Η **Χαράδρα** ήταν πόλη της αρχαίας Φωκίδας. Βρισκόταν σύμφωνα με τον Παυσανία στις όχθες του ποταμού Χάραδρου, παραπόταμου του Κηφισού, κοντά στο σημερινό χωρίο Μαριολάτα. Κατά τον Παυσανία η Χαράδρα ταυτίζεται με την Ομηρική πόλη των Παραποτάμιων, αλλά πιθανώς οι Παραποτάμιοι ήταν άλλη πόλη βρισκόμενη νοτιότερα στην περιοχή της Δαύλειας. Η πόλη βρισκόταν πολύ κοντά στα σύνορα των Φωκέων με την Δωρίδα και τους Οζολούς Λοκρούς. Το 395 π.Χ. η πόλη αυτή έγινε αιτία να ξεσπάσει πόλεμος μεταξύ των Φωκέων και των Λοκρών της Άμφισσας. Ήταν επίσης μία από τις πόλεις που κατέστρεψε ο Περσικός στρατός του Ξέρξη στο πέρασμά του από την Φωκίδα.

## Παραπομπές


κατηγορία:πόλεις της αρχαίας Φωκίδας
Παραποτάμιοι

Οι **Παραποτάμιοι** ήταν πόλη της αρχαίας Φωκίδας και όφειλε το όνομά της στην θέση της στις όχθες του ποταμού Κηφισού. Η πόλη αναφέρεται από τον Όμηρο στον κατάλογο των Νεών  . Κατά τον Παυσανία η πόλη ταυτίζεται με την πόλη Χαράδρα που βρισκόταν στα βόρεια της αρχαίας Φωκίδας αλλά ο Ηρόδοτος την αναφέρει ως ξεχωριστή πόλη, στην αναφορά του στις πόλεις που κατέστρεψε ο περσικός στρατός στο πέρασμά του από την Φωκίδα. Η πόλη κατεδαφίσθηκε για δεύτερη φορά στο τέλος του Τρίτου Ιερού πολέμου από τον Φίλιππο Β΄ οπότε οι κάτοικοί της την εγκατέλειψαν και σκορπίστηκαν. Ο Πλούταρχος στο Βίο του Σύλλα αναφέρει ότι ο τόπος και τα οχυρά του είχαν μείνει ερημωμένα. Ο Ολυμπιονίκης της Πυγμής, Αιχμαίας κατάγονταν από τους Παραποτάμιους.

## Παραπομπές


κατηγορία:πόλεις της αρχαίας Φωκίδας
Γιόλου

Η **Γιόλου** είναι κοινότητα της επαρχίας Πάφου στην Κύπρο.

## Τοποθεσία
Η Γιόλου βρίσκεται σε απόσταση 20 χιλιομέτρων βορειοανατολικά της Πάφου, σε υψόμετρο 300 μέτρων από την επιφάνεια της θάλασσας. Συνορεύει στα βόρεια με τη Λουκρούνου, στα ανατολικά με τη Σίμου και τη Δρύμου, στα νότια με το Στρουμπί και στα δυτικά με τη Θελέτρα και τη Μηλιού.

## Ονομασία
Υπάρχουν τρεις εκδοχές για την προέλευση της ονομασίας *Γιόλου*:

* η επικρατέστερη εκδοχή αναφέρει ότι η ονομασία *Γιόλου* αφορά την επωνυμία του φεουδάρχη της περιοχής κατά τα Βυζαντινά χρόνια ή την εποχή της Φραγκοκρατίας.
* η ονομασία προέρχεται από την τούρκικη λέξη *yiol*, που σημαίνει δρόμος. Η Γιόλου συνδέεται με τον κύρια οδικό άξονα που συνδέει την Πάφο με την Πόλη Χρυσοχούς. Ωστόσο, η εκδοχή αυτή απορρίπτεται καθώς η κοινότητα είναι σημειωμένη σε χάρτες περιόδων πριν την έλευση των Τούρκων στην Κύπρο.
* η ονομασία προέρχεται από τον θεό Αίολο.

## Ιστορία
Την περίοδο της Φραγκοκρατίας η Γιόλου ήταν φέουδο του οίκου Montolif. Ο Λουί ντε Μας Λατρί περιλαμβάνει τη Γιόλου στον κατάλογο των φέουδων και των βασιλικών κτημάτων της περιόδου των Λουζιανιάν και της βενετοκρατίας. Επιπλέον, αναφέρει ότι άνηκε στον κόμητα ντε Ρουσιά.

## Πληθυσμός
Ο πληθυσμός της κοινότητας παρουσίαζε πάντα αύξηση. Ο πίνακας που ακολουθεί παρουσιάζει τον πληθυσμό της Γιόλου όπως καταγράφηκε στις απογραφές πληθυσμού που έγιναν στην Κύπρο.




## Παραπομπές


## Πηγές
*

## Εξωτερικοί σύνδεσμοι

*

Κατηγορία:Κοινότητες της Επαρχίας Πάφου
Φλυγόνιο

Το **Φλυγόνιο** ήταν πόλη της αρχαίας Φωκίδας. Βρισκόταν πιθανόν κοντά στο σημερινό χωριό Κυριάκι στις βόρειες πλαγιές του Ελικώνα. Το Φλυγόνιο ήταν μία από τις πόλεις που κατέστρεψε ο Περσικός στρατός του Ξέρξη στο πέρασμά του από την Φωκίδα. Η πόλη καταστράφηκε ξανά στο τέλος του τρίτου ιερού πολέμου, το 346 π.Χ. από τον στρατό του Φιλίππου, εφαρμόζοντας την ποινή που επέβαλαν οι Αμφικτίονες των Δελφών στους Φωκείς.

## Παραπομπές


## Εξωτερικοί Σύνδεσμοι
*Κοινότητα Κυριακίου, η αρχαία πόλη Φλυγόνιο

κατηγορία:πόλεις της αρχαίας Φωκίδας
Κίρρα

Με το όνομα **Κίρρα** αναφέρονται οι παρακάτω οικισμοί της Ελλάδας:
*τα Κίρρα Φωκίδας: Οικισμός του νομού Φωκίδας, του δήμου Ιτέας
*τα Κίρρα Ξάνθης: Οικισμός του νομού Ξάνθης, του δήμου Μύκης

Κατηγορία:Αποσαφηνίσεις ελληνικών τοπωνυμίων
Κρίσα

Η **Κρίσα** (και Κρίσσα) ήταν αρχαία Φωκική πόλη, χτισμένη στους δυτικούς πρόποδες του Παρνασσού κοντά στο σημερινό χωριό Χρισσό. Βρισκόταν λίγο νοτιότερα των Δελφών. Αναφέρεται πρώτη φορά από τον Όμηρο ως μία από τις εννέα Φωκικές πόλεις που συμμετείχαν στην Τρωική εκστρατεία. Από τον Παυσανία ταυτίζεται με την Κίρρα  αλλά ο Στράβων αναφέρεται ξεχωριστά σ' αυτή . Η Κρίσσα έγινε αιτία του ξεσπάσματος του Α' ιερού πολέμου το 595 π.Χ. καθώς οι κάτοικοι της,  εκμεταλλεύονταν τους προσκυνητές του μαντείου των Δελφών. Η πόλη καταστράφηκε μετά την παρέμβαση του στρατού της Δελφικής Αμφικτυονίας, ύστερα από δεκαετή πόλεμο που ονομάστηκε πρώτος ιερός πόλεμος. Από την πόλη αυτή στην αρχαιότητα ονομαζόταν Κρισαίο πεδίο ο σημερινός κάμπος της Άμφισσας και Κρισαίος κόλπος ο κόλπος της Ιτέας

## Παραπομπές


## Εξωτερικοί σύνδεσμοι
*Ιστορία της Κρίσας

Κατηγορία:πόλεις της αρχαίας Φωκίδας
Ερινεός (αρχαία Δωρίδα)

Ο **Ερινεός** ήταν αρχαία πόλη της Δωρίδας χτισμένη στην κοιλάδα της Γραβιάς, ανάμεσα στα όρη Οίτη, Παρνασσός και Γκιώνα. Πιθανόν βρισκόταν στην θέση που είναι χτισμένη σήμερα η Γραβιά. Ο Ερινεός ήταν μία από τις τέσσερις πόλεις που ίδρυσαν οι Δωριείς στην περιοχή της σημερινής κοιλάδας της Γραβίας, γύρω από τον Πίνδο ποταμό, και αποτέλεσαν την Δωρική Τετράπολη.

## Εξωτερικοί Σύνδεσμοι
*Υπουργείο πολιτισμού, η αρχαία Δωρίδα 

Κατηγορία:Πόλεις της αρχαίας Δωρίδας
Κρομμυώνα

Η **Κρομμυώνα** ήταν πόλη της αρχαίας Μεγαρίδας, χτισμένη στην ανατολική πλευρά του ισθμού.. Σήμερα στην περιοχή της αρχαίας Κρομμυώνας βρίσκεται ο οικισμός των Αγίων Θεοδώρων. Η Κρομμυώνα μέχρι τις αρχές του 6ου π.Χ. αιώνα ανήκε στους Μεγαρείς και στην συνέχεια περιήλθε στους Κορινθίους.

## Παραπομπές


## Εξωτερικοί σύνδεσμοι

*Δήμος Αγίων Θεοδώρων, η αρχαία Κρομμυώνα

Κατηγορία:Αρχαίες πόλεις της Μεγαρίδας
Ομοφυλοφιλικό και Λεσβιακό Βασίλειο των Νησιών της Θάλασσας των Κοραλλίων

Το **Ομοφυλοφιλικό και Λεσβιακό Βασίλειο των Νησιών της Θάλασσας των Κοραλλίων** (αγγλικά: *Gay and Lesbian Kingdom of the Coral Sea Islands*, συντ.: **GLK**) ήταν ένα μη αναγνωρισμένο μικροέθνος το οποίο δημιουργήθηκε ως μια συμβολική πολιτική διαμαρτυρία από μία ομάδα ΛΟΑΤ ακτιβιστών, με καταγωγή από το Κουΐνσλαντ της Αυστραλίας με αφορμή την απαγόρευση του γάμου μεταξύ ομοφυλοφίλων ατόμων, το 2017 νομιμοποιήθηκε ο γάμος και έτσι διαλύθηκε το «Βασίλειο».

## Ιστορικό
Στις 14 Ιουνίου 2004, μία ομάδα ακτιβιστών με επικεφαλής τον Dale Parker Anderson, κατέλαβαν κάποια νησιά της Θάλασσας των Κοραλλίων και κήρυξαν την «απόσχισή» τους από την Αυστραλία μετά την άφιξή τους στο μεγαλύτερο νησί του αρχιπελάγους, όπου τοποθέτησαν τη σημαία του ουράνιου τόξου. Η «απόσχιση» πραγματοποιήθηκε σε ένδειξη διαμαρτυρίας για την απόφαση του Κοινοβουλίου της Αυστραλίας να απαγορεύσει το γάμο σε άτομα του ίδιου φύλου. 

Μετά το 2005 υπήρξαν διαφωνίες εντός της ομάδας, με αποτέλεσμα το διαχωρισμό σε διάφορες παρατάξεις. Η αυστραλιανή ομάδα διαχωρίστηκε από άλλες οργανώσεις υποστήριξης, ανάμεσά τους δύο αμερικανικές ομάδες, το *Ομοφυλοφιλικό και Λεσβιακό Βασίλειο της Κοινοπολιτείας* με επικεφαλής τον Jaix Broox, το *Unified Gay Tribe* υπό την ηγεσία των Bill Freeman και Enrique Pérez και το γερμανικό *Gay Homeland Foundation* με επικεφαλής τον Victor Zimmermann. Οι ομάδες αυτές δεν υποστηρίζουν πλέον το έδαφος των Νησιών της Θάλασσας των Κοραλλίων.

Αυτή η «απόσχιση» δεν αναγνωρίζεται από κανένα κράτος και δεν υπάρχει μόνιμη εγκατάσταση, καθώς τα νησιά της Θάλασσας των Κοραλλίων εξακολουθούν να είναι ακατοίκητα. Το Βασίλειο ισχυρίστηκε ότι έχει συσταθεί μια ταχυδρομική υπηρεσία που λειτουργεί από την 1η Ιανουαρίου του 2006. Είναι δεδομένο ότι η υπηρεσία λειτουργεί μεταξύ των νησιών και του Κουίνσλαντ, αν και ελέγχεται η δράση της και η συχνότητα της υπηρεσίας. Το Βασίλειο εξέδωσε το πρώτο γραμματόσημο τον Ιούλιο του 2006 και σκοπεύει να εκδώσει γραμματόσημα *με μόνο στόχο να γίνει γνωστό στην φιλοτελική κοινότητα*. Η ιστοσελίδα του στις ΗΠΑ αναφέρει ότι η μόνη οικονομική δραστηριότητά του είναι ο τουρισμός, η αλιεία και η πώληση γραμματοσήμων.

## Εξωτερικοί σύνδεσμοι
Η ιστοσελίδα του Βασίλειου 

## Δείτε επίσης
* ΛΟΑΤ
* Σύμβολα ΛΟΑΤ
* Δικαιώματα ΛΟΑΤ στην Αυστραλία

Κατηγορία:ΛΟΑΤ ιστορία τον 21ο αιώνα
Κατηγορία:ΛΟΑΤ ιστορία στην Αυστραλία